Polițiștii Serviciului Rutier, împreună cu cei din cadrul Biroului Rutier Bacău, au desfășurat, pe 03 martie, între orele 15.00 – 17.00, o acțiune pe DN2 – E85, în localitatea Cleja, pentru combaterea nerespectării regimului legal de viteză.
În cadrul activităților au fost reținute 9 permise de conducere pentru depășirea limitelor legale de viteză. Polițiștii au aplicat 18 sancțiuni contravenționale, din care 15 pentru nerespectarea regimului legal de viteză, în valoare totală de peste 6.000 de lei și au fost efectuate 12 testări cu aparatele din dotare.